Az a para, hogy kezd normálisnak tűnni.
Mármint itt lenni.
Ja, sose hittem volna, hogy nem bánom, ha így bűzlök.
Már majdnem a jelen érződik homályosnak,
ami azért kurvára beteg.
Ja.
Egyszer…
a Big Bear-tónál bebélyegeztem, de istentelenül.
És totál elfelejtettem, hogy milyen volt az élet a trip előtt.
Úgyhogy végül csak ültem törökülésben a haverom mellett a sátorban,
és áruházláncok neveit zsolozsmáztam, mint egy mantrát.
„Target, Walmart, Walgreens, Walmart, Target, Walgreens, Walmart.”
De miért?
Nem is tudom, gondolom, így akartam visszatérni a való világba, vagy…
Tudom már, lenyomhatnálak a víz alá, de csak nagyon finoman.
Ez rettenetesen hangzik.
Épp ez a lényeg ám.
De nem működne, mert tudnám, mire készülsz.
Hát jó. Megvan.
Felbérelek valakit, hogy késeljen meg.
Ne!
- Csak kis híján késeljen. - Ne! És ha tényleg meghalok?
Egyik ötletem se tetszik.
Hát mert nem téged késelnének meg.
Furán rácsípődtem a Robinson Crusoe könyvre.
Rufusnak kellett belőle olvasnom tegnap,
egész nap, és most már engem is tökre érdekel.
Annyira jó.
Ha valahogy el lehetne felejteni, hogy ez az egész
milyen borzalmas és félelmetes helyen és korban történik…
kicsit olyan, mint egy üdülés.
Technikailag ez afrofonás?
Mi van?
Basszus.
Be kell osztanunk.
Ha éjszakánként mondjuk csak 30 számot hallgatunk, kitart egy hétig.
Egy hétig?
Tényleg olyan sokáig leszünk itt szerinted?
Felkelt a nap.
Fel kell mennem a padlásra,
még mielőtt felébrednek.
ROKONSÁG
„Hol van a többi lábnyom? És honnan kerülhetett volna ide bárki emberfia?
Nem lenne értelme a Sátánnak emberalakot ölteni egy ilyen helyen…”
Unom.
Olvass valami mást!
Micsoda? Unod?
Nem vagy kíváncsi, mi lesz a vége? Egyre jobb.
Nem.
Hát te? Neked hogy tetszik a Robinson Crusoe?
Carrie?
Carrie!
Hogy én alacsonyodjak le, és keressem a saját szolgám? Nyaklevest érdemelnél!
Az én hibám, mama.
Kértem, hogy hallgassa velem Danát.
Rufus, úgy döntöttem, hogy Dana többé nem olvashat neked.
De mama, te…
Mr. Weylin jobb hasznát veszi Danának másutt a házban.
Ugye megérti, Mr. Franklin?
Most pedig mindenesetre kezdődjék a zongoraleckéd, fiatalember.
Nem kell az átkozott zongoralecke!
Rufus Weylin!
Nem tűröm ezt a beszédet!
Semmi baj, Rufus. Jó lesz.
Mr. Franklin remek tanár. Tetszeni fog, meglátod.
Kezdetnek kiüríthetnéd Mr. Franklin éjjeli edényeit.
Igenis, Miss Margaret.
Na jó, tehát ez itt a C hang.
A hüvelykujjat a két fekete billentyű előtti fehérre.
Szép napot!
- Nézhetem? - Hogyne.
Egyelőre csak ismerkedünk a hangszerrel.
Rufus, megmutatod anyukádnak, mit tanultál?
Rufus!
Hát ez csodálatos!
Holnap bemutatjuk a tudományodat Mr. Deightonnak.
- Mr. Deightonnak? - Úgy ám. Özvegy és jogász.
Vacsorára jön hozzánk a lányával holnap.
Úgy hallottam ám, hogy Philippa igen szemrevaló.
- Nem akarok találkozni vele. - Csitt!
Belőled úriember lesz. Márpedig egy úriember udvaroljon!
Nem találja, Mr. Franklin?
Az én első bálos emlékeimet is felidézi a gondolat.
Egész takarosnak találtál volna ám, Rufus.
Örülj, ha Philippában feleolyan jóra lelsz, mint az anyád!
Rajta!
Akkor jön az F.
Az irodámba, Luke.
Befelé!
Innen Eastonig átfésültettem az erdőt,
de nyomát se látták, ilyen nincs!
Folytassák!
Idióta!
A te őrséged alatt történt, úgyhogy ajánlom, derítsd ki, hogyan.
Ennyi erővel akár már a bostoni gőzösön is lehet.
Nem létezik, hogy segítség nélkül ilyen nyomtalanul el tudott tűnni.
Itt valami ármány van.
És ha megtudom, hogy bármi részed volt benne,
saját kezemmel vágom el a torkod!
- Figyelj, az éjjel nem… - Minél többet tudok,
annál nagyobb veszélybe sodorsz.
Így is van elég bajom.
Valami gond van Luke-kal?
Gyanítom, hogy az őrsége alatti szökés miatt.
Tud róla, mit beszéltünk?
- Hát valaki más? - Nem.
Hát maradjon is így.
Carrie!
Ide gyere!
Veszed le azt a ruhát! De rögvest.
Érdekel is engem, mit akar az a rüfke Margaret.
Márpedig az én konyhámba be nem teszed ebben a lábadat.
Te meg mit bámulsz?
Azért járatom kendervászonban, nehogy úgy járjon, mint Celeste,
vagy az összes többi.
Ha a múltkori el is iszkolt, ne Carrie legyen a következő.
Megértetted?
Kopp-kopp.
Mr. Franklin.
Hogy megy Winnie keresése?
Nemsokára meglesz.
Úgy látszik, egész ravasz a kis szuka, csakhogy én még ravaszabb vagyok.
Maga ugye nem tud róla semmit?
Hogy halad Rufus játéka?
Nos, egy napra nem is rosszul,
bár semmiképp nem szeretném hiába kecsegtetni.
Margaret azt hiszi, holnapra koncertképes lesz.
Holnapra?
Jézusom.
Holnap Deighton vizitál.
Sajnos, Kevin, annak a szószátyár házalónak a jóindulatán múlhat,
hogy az ember felvételt nyer-e a mezőgazdasági társaságba.
És még a tetejébe
ifjúkorukban ráadásul Hannah jegyesének is tartotta magát.
Gyanúm szerint félig-meddig saját jussának tartja ezt a birtokot is.
Ezt az öltözetet tervezi viselni holnap?
Nemigen van más, amit felvehetnék.
Intézkedem felőle.
Celeste, hadd segítsek!
Köszönöm.
Úgy hasogat a fejem.
Nagy a meleg.
Nem kéne megerőltetned magad.
Szerinted én nem tudom?
Miss Margaretnek mondd!
Vacsorára szól, istennek hála.
Nemsoká két napja lesz, hogy Winnie megszökött.
Azt gyanítom, valamelyikőtök tudja, hogy hová ment, és azt is, hogyan.
Ráadásul el is hallgatnátok, amilyen a természetetek.
Talán azt hiszitek, semmi közötök hozzá.
Lesütitek a fekete szemeteket, és várjátok, hogy vacsorára csöngetnek.
De talán mégis engedelmességet tanúsít valamelyikőtök.
Hová lett a néger némber?
Hová?
Napi fél szelet kukoricakenyér, amíg a néger szuka meg nem kerül!
Vagy amíg egyikőtök elő nem áll azzal, amit tud.
Addig nincsen estebéd!
Világos?
- Igen. - Igenis, gazda.
Az.
Ha csak eszébe jut fellefetyelni valamelyik korcsnak, lődd le!
Most pedig vissza, munkára!
És meddig bírjuk fél szelet kukoricakenyéren, Luke?
Voltaképp már így is éhezünk.
Értelme sincs.
Ilyen hőségben odalesz a fele állománya, ha éhomra dolgozunk.
Igazad van, Jupe. És ezt Tom gazda is tudja.
Szívelte Winnie-t, azért goromba.
De azért józan gondolkodású.
Hadd aludjon rá egyet, majd észhez tér.
Imádkozz érte! Mert neked kellett volna őrt állnod aznap éjjel.
Minek rohant el?
Celeste nem ért egyet azzal, hogy Tom józanul dönt.
Azt hiszi, tudok Winnie-ről.
Szerinted tényleg folytatja, ha nem jelentkezik valaki?
Weylin ültetvényét nem hagyhatja el így rabszolga.
Ha engem kérdezel, nehéz napoknak nézünk elébe.
De azért nem nyomna fel, ugye? Ha mondjuk megszorul.
Nem.
Nem hiszem. Valahogy ki kell bekkelni.
És Nigel vagy Celeste? Ha velük történik valami?
Hogyan lehetne enyhíteni?
Nem tudom.
Élelemmel.
Luke!
Dana! Ilyen későn nem kéne itt ólálkodnod.
Ma Jake őrködik.
Nem te őrködsz?
Nem egyedül. Többé nem.
Nézd! Hoztam nektek valamit.
- Ez meg mi? - Étel.
Ehető, hidd el!
Jut belőle Celeste-nek és Nigel-nek.
Legalább pár napig elég kell, hogy legyen.
Mi lesz a többiekkel?
Mindenkinek nem jut.
Rendben.
Szólj, ha bármire szükségetek van.
Át fogjuk vészelni. Együtt.
Miss Oliviának van ehhez köze?
Tud valamit Winnie-ről?
Hogy hol lehet?
Nem.
Oda vitted, ahová te jársz?
Igen.
Winnie elment, örökre.
Jó éjt!
Jó reggelt, Mr. Franklin! Barátkozott a kacsákkal?
Olyasmi.
Fene a jó dolgát, zenész úr.
Minekünk nem jár pihenő.
Tom mindjárt megint kizavar azt a nyavalyást keresni.
Valamihez jó érzéke lehetett, ha ilyen bosszús miatta.
Bizonyára a magáénak is.
Mit ért ez alatt?
Azt maga tudja.
Nem csak nappal jár a szája?
Hűha! Jól vagy, Jupe?
Ej, de szánalmas!
Felkelni, te mihaszna!
Eridj innét, a szentségit!
Álló napja nem evett. Mind legyengültünk.
Ahogy megtaszítottál, abból nem tűnsz gyengének.
Juttatott maradékot Tom az asztaláról?
Kotródj a pokolba!
Jobb, ha vigyázol a szádra énvelem.
Ahogy állnak a dolgaid, még könnyen megbánhatod.
- Gyere, semmi baj. - Hozzám ne nyúlj!
Igazat mond az a Jake. Te a házbeli gonoszok jobb keze vagy.
Vissza a munkába!
Mit keresel te itt?
Mr. Franklinnek kerestem egy könyvet.
Bele is olvastál.
Soha ne lézengj ebben a szobában!
Megértetted?
Mr. Franklin!
Egy szóra?
Rajtakaptam a rabszolgáját, olvasott a könyvtáramban.
Annyira sajnálom. Biztos nem…
Elhozhat önnek könyveket,
de sosem olvashat egyedül az én birtokomon.
Sem a jószágaim előtt.
Be kell tartatnom a szabályokat.
Igen. Hogyne, persze. Megértettem.
Megérteni nem elég, uram!
Épp egy szökevény nehezíti a dolgom,
nem engedhetem, hogy bárki olyan becsvágyat ültessen a rabszolgáimba,
ami az ő helyzetükben helytelen.
Rendbe hozom.
Jól vagy?
Nem.
Tom mondta, mi történt.
Óvatosabbnak kell lenned, Dana.
Az a könyvtár neki a halott felesége szentélye.
Óvatosabb?
Legyek óvatosabb?
Bocs, elfelejtettem, hogy itt nem számítok embernek. Fasz közöm van az exnejéhez?
Igazad van. Bocsánat.
Mindenki kissé befeszült.
Láttam valakit összeesni kint.
Már azt hittem, hogy egyből mind nekiesnek Luke-nak.
Ez az éheztetős dolog nagyon súlyos.
Igazad van.
Luke nem fog hallgatni.
Átmegyek Oliviához.
- Minek? - Elmondom, mi megy itt.
Ha tovább éheztetik az embereket, egyikük megtörik.
Elárulják. Ha nem Luke vagy Sarah, hát más.
Oké, átmenjek veled?
Ne.
Feltűnne, ha mindketten eltűnnénk. Csak…
zongorázz tovább!
Olivia?
Dana vagyok.
- Egyedül vagy? - Igen.
Gyere be!
Mi folyik itt?
Mi a kurva élet folyik itt?
Ez a két hibbant tehén az összes hajamat le akarja nyírni, az!
Ha valaki meglátja, nem lenne jó, ha felismernék.
De mit keres még itt?
Szerinted könnyű biztos utat lelni egy szökevénynek?
Édes mindegy, úgyis visszamegyek Weylinékhez.
- Dehogy mész! - Dehogy mész!
Dehogynem!
Minek hallgassak tirátok? Semmi tervetek nincs velem!
Biztos helyetek sincs nekem!
Semmit se tudtok adni!
A gazdánál tudom, mire számítsak.
Dehogy tudod!
Tom nem fogad vissza! Azt hiszi, megmérgezted.
De nem is mérgeztem meg!
Az nem számít, ő akkor is ezt hiszi.
És ha nem öl meg, azt kívánod, bárcsak megölt volna.
Vagy hallgatsz ránk, és Philadelphiába jutsz,
vagy odalent maradsz, míg be nem látod. Melyik legyen?
Hát jó!
Nem megyek vissza hozzá.
Olivia, Luke vagyok!
- Várj! - Olivia!
Nem találhatja itt. Beárul minket.
Miss Olivia, nyissa ki! Hallom ám.
Mássz vissza gyorsan!
- Segítsen! - De miben?
Celeste nagyon rosszul van. Azt hiszem, jön a baba.
Máris jövök.
Alice, te maradj itt, és vigyázz a házra! Jó?
Dana, te gyere velem! Kell a segítség.
Helló, üdvözletem!
Archibald!
- Jó napot, uram! - Isten hozta!
Mrs. Weylin!
Mintha a minap lett volna Taney-éknél.
Hadd mutassam be a legkisebb lányomat, Philippát!
Örvendek az ismeretségnek, Mrs. Weylin!
Felettébb takaros a ruhája. És a szolgálója is igen csinos.
Micsoda elbűvölő teremtés!
Hadd mutassam be a fiamat, Rufust!
Helló!
Örülök, hogy megismerhetem, Mr. Rufus!
És kicsoda az úr?
Megbocsássanak! Mr. Kevin Franklin, New Yorkból.
Tehetséges muzsikus, Rufus zongoratanáraként áll alkalmazásban.
- Örvendek! - Részemről a szerencse, uram!
Mrs. Weylin elismerésénél nem is kellhet jobb ajánlólevél.
Nem kell különösebb ínyencnek lenni, hogy Mr. Franklin tehetségét csodáljuk.
Úgy hiszem, kész a vacsora.
Igen, kérem! Talán még kiismerem itt magam.
Erre, kedvesem!
Ne aggódj! Ő csak egy lány.
Visszaállt a munkába, mikor megszédült, és elesett a kertben.
Nigel talált rá.
Megszédült?
Egész nap fájt a feje.
Nem evett semmit.
Micsoda?
Tom mindenkit éheztet, úgy keresteti Winnie-t.
Bevittük Jezabel kunyhójába, azt mondja, szerinte jön a baba.
Mit bámészkodtok itt? Vissza, munkára!
Túl hamar jön a baba.
Mit csináljak? Mit…
Légy vele! Beszélj hozzá!
Fogd a kezét! Beszélj hozzá!
Jól van, jön a következő összehúzódás. Dana majd segít.
Szorítsd meg a kezem!
Semmi baj. Jól van, így ni!
Farfekvéses a baba.
Az mi… Mit jelent az?
Mit jelent?
Mr. Weylin, hát igaz a hír! Sarah nagyszerű szakáccsá nőtte ki magát.
Felér a birtok az emlékeihez, Mr. Deighton?
A legmelegebb szívvel gondolok vissza az itt töltött időmre.
A néhai Ms. Hannah-val zabolátlanul futkároztunk a tölgyek ágai alatt.
Aztán, mikor jól kimerültem, apám az ölébe ültetett…
és arról mesélt, hogy vertük vissza a vöröskabátosokat.
Nagy örömömre szolgál, hogy ilyen szépen átalakították a házat
ifjúságunk virágkora óta.
Elég!
Bocsásson meg, gazda!
Kifelé!
Carrie, vedd át a felszolgálást!
Nagyon jó.
Minden rendben a cseléddel, Tom?
Igen, hogyne.
Csupán
épp fegyelmezés közben találtak minket.
És mi az oka a fegyelmezésnek?
Nem akarnak kiadni egy szökevényt.
Vagy úgy. Milyen kár.
Hamarosan el lesz intézve.
Afelől biztos vagyok.
Nyomj!
- Így ni, ügyes vagy! - Oké.
Bizony, nagyon jó. Na, Dana.
- Ügyes. - Most pedig megfordítom a fejét.
- Nem lesz baj. - Jól van.
Oké.
Most már jó irányban van a baba.
- Így ni, csak még egy kicsit. Jó? - Sajnálom.
- Nem megy. - Mindjárt találkozol a babával.
Olyan ügyes vagy, csak egy picit még.
Egy kicsikét, és találkoztok.
Jön még egy összehúzódás.
Így ni.
Ez az.
Várjunk! Mi történik?
Görcsöl. Rohama van.
Hozd azt a szíjat! Nehogy elharapja a nyelvét.
Celeste! Hé!
Hé! Hé!
Szaladj Tomért!
Hé! Hallasz engem? Celeste. Celeste!
Ha szívünknek hervadt
és elhalt szava
Ki maradna itt
egy szál egymaga?
Bámulatos volt, kedvesem.
Csodálatos!
Gyönyörűen játszik, Mr. Franklin.
Rufus, mutasd meg Phillipának, mit gyakoroltál a zongorán!
Nem, köszönöm.
Gyerünk, fiam!
Ne foszd meg vendégeinket tehetséged élvezetétől.
Nagyon ügyes vagy, Rufus. Ne add fel, rendben?
Tom gazda, kérem, jöjjön a szálláshoz! Celeste-nél megindult a szülés.
Bocsássanak meg, kérem! Hamarosan visszatérek.
Hogyne, persze.
Dana, ki kell vennem a babát.
Amikor belevágok, te húzd ki a lábánál fogva.
Várj! Celeste-tel mi lesz?
A gyermeket mentsétek.
Ne! Nem, nem, mindkettejüket megmenthetjük!
Már meghalt, Dana.
Mentsétek a gyermeket!
Gyerünk! Gyerünk!
Rajta!
Gyerünk!
A kislány sem maradt meg.
A szentségit!
A haja.
Takarítsatok össze!
Ásd ki a sírt!
- Luke! - Hagyj békén, Dana!
Csak hagyjál békén.
Rá se ránts, drágám!
Philippáért igazán nem kár.
Azzal kecsegtettek, hogy szép, nem pedig sebhelyes…
Hallgass!
- Rufus! - Ne kezelj már gyerekként!
Úgyse érdekel, jól zenélek-e, csak hogy téged szeretnek-e!
Hát én nem! És sose foglak!
Ez a klimpírozás nem megy valami fényesen.
Szólhattam volna.
Nem Celeste volt az első.
Rettenetes, mit művel Tom ezekkel a lányokkal.
Csak én már biztos hozzászoktam.
Luke.
Úgy nézett rám, mintha…
mintha engem hibáztatna.
Megtettünk, amit csak tudtunk.
Amiatt ne aggódj, hogy szólni fog Tomnak Winnie-ről.
Csak nagyon nagy veszteség érte.
Most még nagyon sokáig semmi mással nem fog törődni.
A vacsoraharang.
Hát ez kellett annak a rohadéknak, hogy észbe kapjon!
Hát, legalább túl vagyunk rajta.
Haza kell mennem.
Sajnálom, de én…
Nem akarok olyan lenni, mint te.
Ezt én nem akarom megszokni.
Hihetetlen, hogy meg lehet szokni.
Ennyi szenvedés láttán.
Csakhogy ezek az emberek a halál helyett választják a túlélést.
Muszáj nekik.
Mikor megjelentél a bölcsőnél…
Mikor visszajöttél a tűz után,
még ha aznap éjjel el is tűntél, kapaszkodtam beléd…
mert hát egy régebbi saját magamba kapaszkodtam…
a nővérképzőbe, Regina házába,
apád arcvonásaiba.
Tudom, azt remélted, helyre lehet hozni közöttünk valamit.
Én is ugyanígy reménykedtem. De aztán évekig nem láttalak újból,
én pedig majd belehaltam a reménykedésbe.
Hát továbbléptem.
Neked is tovább kell lépned.
Nem tudok.
Nem akarok.
Hiszen itt vagyok, és te is itt vagy, azt akarom, hogy egy család legyünk.
Már felnőtt nő vagy.
Annyi év eltelt, amit nem tölthettem veled.
De azt elmesélhetem, ha tényleg tudni akarod.
Vissza kell mennem.
Sok a dolgom.
Végre találtam egy összekötőt Winnie-nek, azt is intéznem kell.
Ideje útnak indítani.
Katasztrófa!
És egész nap úgy kelletted magad, mint valami közönséges szajha!
Faképnél hagytál minket.
Vezetnem kell a gazdaságot, ha nem tudnád.
El innét, mielőtt olyat teszek, amit magam is megbánok!
Miattam igazán ne hagyja abba.
Kérem, folytassa. Legalább felvidít.
Ideülhetek önhöz?
Jól van?
Nem vagyok valami jó társasága Mr. Weylinnek.
Nem értek egyet.
Csakhogy nem ön a férjem.
Hagyja el Tomot.
Nem. Nem tehetem.
Miért nem? Borzalmas ember.
Mentse magát. Találjon valakit, aki törődik önnel.
De kit? Kicsodát?
Keresse meg.
Nagyon sajnálom, én…
Csodálom önt, Margaret, igazán, de…
Tom, Mr. Deighton és ön is.
Mind özvegyek. Örökké gyászban.
Balszerencsét hozott ez a zongora.
Talán még most is kísérti a régi gazdája.
Elégessem?
Kérem, ne nehezteljen rám, Kevin.
Jó éjt!
Target, Walgreens, Walmart.
Target. Walgreens. Walmart.
Elhoztam a vacsorád.
Nem vagyok éhes.
Luke!
Annyira…
Annyira sajnálom.
Bocsáss meg!
Azt hiszed, egy napi éhezés miatt lett így? Egy szökevény miatt?
Ez nem a te hibád, Dana.
Az enyém.
Vigyáznom kellett volna a kettőnk dolgával.
De én büszke voltam rá. Őrá.
Tom meglátta, így elvette őt.
De úgy, hogy nem tehetett mást, belehalt a szégyenbe.
Ez nem igaz.
Ahogy Nigel anyját is elvette.
Eladta, amint az ő Hannah-ja meghalt.
Gyerekkorunk óta sosem hagyta, hogy bármi sajátom lehessen.
Még saját birtokot is ígért ám nekem. Saját farmot. Azt mondta, megszolgálhatom.
Márpedig Tom állja a szavát.
Régen legalábbis ezt hittem, de már nem tudom. Nem tudom.
Azt hiszem, mi Nigellel halálunkig itt leszünk.
Szeretnék segíteni Nigelnek. És neked is.
Ahogy Winnie-nek?
Hát a többiekkel itt mi lesz? Jake-kel a nyakukon?
Nem szököm el.
Énmiattam ugyan senki ne szenvedjen még többet.
Nigel szerint tudsz olvasni.
Ha segíteni akarsz,
hát tanítsd meg!
Hadd legyen ő is olyan okos, amilyennek te tűnsz.
Megteszed?
Kevin! Jöjjön csak be.
Az imént beszéltem a feleségemmel.
Ő is szeretne zongoraleckéket venni.
Megtanítja, ugye?
Meg. Igen, nagyon is.
Mivel úgy tűnik, a fiúnak nem fűlik a foga a zenéhez,
Margaret egyszerűen átveszi az ő leckéinek a felét.
Ha sikerül lefoglalni, úgy én is megmenekedhetek a tébolytól.
Legalábbis, míg az átkozott nővére ideér.
Rufus nem teljesít túl jól, ha nagy rajta a nyomás.
Mi tagadás.
Nem tudom, mihez kezdjek vele, Kevin.
Tortával és cukorkával vesztegessem meg, mint az anyja, úgy ügyesebb lesz?
Semmi nem válik be.
Egy fiúnak jót tesz, ha időt tölthet az apjával, és megértheti.
Nekem nem jutott az efféle luxusból.
Az én apám nem élte meg, hogy elmesélhesse nekem a háborút.
Agyonlőtték.
Igen, én is…
Én is kis koromban elvesztettem az apám.
Csatában?
Nem. Betegségben.
Próbálja megadni neki, amit ön nem kapott meg.
Ön szokatlan érzékenységgel viseltetik a fiam szükségletei
és hajlamai iránt.
Megfontolom a javaslatát, hogy több időt töltsek a fiúval.
Elnézését kérem a mai viselkedésemért.
Attól tartok, a jelen helyzetben egész nőiessé lettem.
Váratlan veszteség ért az állományom létszámában,
a ma délutániakkal is, na meg Winnie-vel.
Amikor megszöknek, az nyugtalanít.
Ezek elhiszik, hogy tudják, mi a jó nekik. Pedig dehogy!
Hogyhogy nem értik, hogy nálam biztonságban vannak, a védelmem alatt?
Most értél vissza Oliviától?
Nem, egy ideje itt vagyok.
És Winnie még…
Mi baj?
Celeste meghalt.
Micsoda?
A csecsemő is.
Ott…
Ott voltam.
Végignéztem.
Jaj, istenem! Dana.
Nem tudom, mit mondjak.
Nincs mit mondani.
Luke most ássa mindkettejük sírját…
egyedül.
Pedig nem is az ő gyereke volt, hanem Tomé.
Megígértem Luke-nak, hogy Nigelt megtanítom olvasni. Ez a legkevesebb.
Dana.
Tudom, hogy veszélyes, de teljesen összeomlott, valamit tennem kell.
Ne!
Te nem látod, amit én nap mint nap.
Tudom.
Tudod?
Csak ne sodord veszélybe magad, Dana.
Az még nem elég, ha én biztonságban vagyok.
Ha én veszélybe kerülök, hazamehetek. De a többiek, ők sehová nem mehetnek.
És nem…
nem tudok mást hinni, mint hogy ez valahogyan…
az én hibám.
Nem.
Feküdjünk le.
Margaret?
Baszki.
A feliratot fordította: Speier Anna